# ***ROMÂNIA***

***JUDEŢUL CONSTANŢA***

***COMUNA ION CORVIN***

***CONSILIUL LOCAL***

***HOTĂRÂREA NR. 3***

***Privind aprobarea PLANULUI DE ACTIUNI SAU LUCRARI DE INTERES LOCAL pentru repartizarea orelor de muncă corespunzător sumelor acordate ca ajutor social pentru persoanele apte de muncă din familiile benficiare de ajutor social***

 ***din comuna Ion Corvin, judetul Constanta***

***Consiliul Local al comunei Ion Corvin, judeţul Constanţa, întrunit în şedinţa ordinară din data de 28 ianuarie 2011***

Avand in vedere expunerea de motive a primarului comunei Ion corvin-domnul Nedea Dumitru precum si Raportul comisiei de specialitate a Consiliului Local nr 2 de asistenta sociala;

Tinând cont de prevederile art. nr. 6 alin (7) din Legea nr. 416/2001 privind venitul minim garantat , modificată si completată si prin Legea nr. 276/2010 ;

 În temeiul prevederilor art. 36 alin.(2) lit. e) precum şi a art. 45 alin. (1) şi (3), din Legea nr. 215/2001 privind administraţia publică locala, republicată, cu modificarile si completările ulterioare;

***H O T A R A S T E :***

 **Art. nr. 1.** – Se aprobă PLANUL DE ACTIUNI SAU LUCRARI DE INTERES LOCALpentru repartizarea orelor de muncă corespunzător sumelor acordate ca ajutor social pentru persoanele apte de muncă din familiile benficiare de ajutor social din comuna ION CORVIN , judeţul Constanţa, in forma prezentata in anexa nr. 1 ce face parte integranta din prezenta hotarâre.

 **Art. nr. 2-** Secretarul comunei va comunica prevederile prezentei hotarari Institutiei Prefectului- Judetul Constanta precum si tuturor factorilor interesaţi.

 *Prezenta hotărâre a fost adoptată cu \_\_* ***voturi „pentru”,*** *\_-\_ voturi împotrivă şi \_-\_* ***abţineri*** *-* ***din cei \_\_*** ***consilieri prezenţi la sedinţă.***

 ***ION CORVIN : 28 ianuarie 2011***

 PRESEDINTE DE SEDINTA Avizat pentru legalitate

 CONSILIER, Secretar ,

 ***Mocanu Stela***  FLOROS TUDORIŢA

 ***ANEXA NR. 1***

 ***a Hotararii Consiliului Local nr. 3 din 28.01.2011***

***PLAN DE ACŢIUNI SAU LUCRĂRI DE INTERES LOCAL***

***pentru repartizarea orelor de muncă corespunzător sumelor acordate ca ajutor social pentru persoanele apte de muncă din familiile beneficare de ajutor social din comuna ION CORVIN , judeţul Constanţa***

 În conformitate cu prevederile art. 6, alin.(7) din Legea nr.416/2001 privind venitul minim garantat, cu modificările şi completările ulterioare, primarul are obligaţia de a întocmi un plan de acţiuni sau lucrări de interes local pentru repartizarea orelor de muncă corespunzător sumelor acordate ca ajutor social pentru persoanele apte de muncă din familiile benficare de ajutor social.

 Pentru sumele acordate ca ajutor social, una dintre persoanele majore apte de munca din familia beneficiara are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igiena a muncii.

 În vederea aplicării prevederilor susmentionate primarii au următoarele obligaţii:

 a) sa întocmească anual un plan de acţiuni sau de lucrări de interes local pentru repartizarea orelor de munca;

 b) sa ţină evidenta efectuării orelor prevăzute la lit. a) într-un registru;

 c) sa asigure instructajul privind normele de tehnica a securităţii muncii;

 d) sa afiseze la loc vizibil lista cu beneficiarii de ajutor social, precum şi cu persoanele care urmează sa efectueze orele de munca.

 Numărul orelor de munca se calculează proporţional cu cuantumul ajutorului social de care beneficiază familia sau persoana singura, cu un tarif orar corespunzător salariului de baza minim brut pe ţara garantat în plata, raportat la durata medie lunară a timpului de munca.

 Formula de calcul al numărului de ore este următoarea:

 169,333 ore\*) x cuantumul

 ajutorului social

 Numărul de ore de munca = -----------------------------

 salariul de baza minim brut

 pe ţara garantat în plata\*\*)

 unde :

 \*) 169,333 ore reprezintă numărul mediu de ore aferente salariului de baza minim brut pe ţara garantat în plata în anul 2006. Numărul de ore se modifica anual.

 \*\*) Salariul de baza minim brut pe ţara garantat în plata este cel aprobat anual prin hotărâre a Guvernului; în prezent, salariul de baza minim brut pe ţara garantat în plata este 670 lei.

Numarul zilelor de lucru, limitate la norma lunara de 21,25, se stabileste prin împartirea orelor de munca calculate la 8 ore/zi. Fractiile se întregesc în plus.

Obligatia de a presta actiunile sau lucrarile de interes local de către persoanele apte de muncă, poate fi transferată altor persoane din familie, cu acordul primarului, în situatia în care persoana nominalizata sa efectueze actiunile sau lucrarile de interes local se afla în incapacitate temporara de munca sau si-a pierdut total ori partial capacitatea de muncă.

Prin persoană aptă de muncă se înţelege persoana care îndeplineşte urmatoarele condiţii:

**a)**are vârsta cuprinsa între 16 ani si vârsta standard de pensionare;

**b)**nu urmeaza o forma de învatamânt cursuri de zi prevazuta de lege;

**c)**are starea de sanatate si capacitatea fizica si psihica corespunzatoare, care o fac apta pentru prestarea unei munci; incapacitatea fizica si psihica este dovedita cu acte eliberate în conditiile legii (certificat de încadrare în grad de handicap, certificat medical de constatare a capacităţii de muncă eliberat în condiţiile stablite prin normele metodologice de aplicare a Legii nr.416/2001).

Face exceptie de la îndeplinirea obligaţiilor de a presta munca în folosul comunităţii şi a condiţiilor prevăzute la paragraful anterior, persoana apta de munca si care se afla în una dintre urmatoarele situatii:

a) persoana care are în îngrijire, potrivit legii, unul sau mai mulţi copii în varsta de pana la 7 ani;

 b) persoana care urmează o forma de învăţământ la cursuri de zi, prevăzută de lege, pana la împlinirea vârstei de 25 de ani sau de 26 de ani în cazul celor care urmează studii superioare cu durata de şcolarizare mai mare de 5 ani;

 c) persoana care îndeplineşte condiţiile legale de pensionare;

 d) persoana adulta a carei incapacitate de munca este dovedită prin acte medicale.

 Având în vedere dispoziţiile Legii nr.416/2001 privind venitul minim garantat, cu modificările şi completările ulterioare, şi ale nevoilor locale de acţiuni sau lucrări de interes public, stabilesc următoarele acţiuni şi lucrări de interes local care vor fi efectuate de persoanele apte de muncă din familiile beneficare de ajutor social din comuna Ion Corvin după cum urmează:

**1.Lucrări de întreţinere a drumurilor publice de interes local, spaţii verzi, a străzilor, aleilor din satele aparţinătoare comunei Ion Corvin;**

**2.Lucrări de prevenire a situaţiilor de urgenţă şi înlăturarea efectelor urmare situaţiilor de urgenţă;**

**3.Amenajarea rigolelor de scurgere a apelor pluviale;**

**4.Curatarea podurilor si podetelor din comuna;**

 **5.Efectuarea şi păstrarea curăţeniei pe drumurile publice de interes local, a străzilor, aleilor şi terenurile ce fac parte din domeniul public şi privat al comunei Ion Corvin;**

**6.Tăierea lemnelor de foc la instituţiile publice din comuna Ion Corvin (primărie, şcoli, grădiniţe);**

**7. Varuit pomi in localitatile apartinand comunei .**

**8.Actiuni de infrumuseţare si salubrizare in interiorul localitatilor .**

**9.Alte acţiuni sau lucrări de interes public ce pot apare pe teritoriul comunei Ion Corvin stabilite de primarul comunei Ion Corvin .**

 Pentru aducere la îndeplinire a prevederilor prezentului plan răspund următorii salariaţi din cadrul aparatului de specialitate al primarului:

 -Doamna Rotariu Vasilica- asistent in cadrul serviciului de asistenta social al Primariei comunei Ion Corvin: întocmeşte lista nominală cu persoanele apte de muncă din familiile beneficiare de ajutor social obligate a presta munca în folosul comunităţii, cu numărul orelor de muncă calculate proporţional cu cuantumul ajutorului social de care benefciază familia sau persoana singură;

 -Domnul viceprimar Vasile Dumitru- viceprimarul comunei ţine evidenţa prezenţei la locul de muncă ale persoanelor obligate a presta munca în folosul comunităţii şi prezintă primarului, lunar, foaia de pontaj cu prezenţa şi numărul de ore efectuate; în cazul în care se constată că persoanele apte de muncă au refuzat nejustificat efectuarea orelor de muncă, persoana care răspunde de prezenţă, întocmeşte un referat din care să rezulte acest fapt cu propunerea de suspendare a plăţii ajutorului social; răspunde de regimul normal de lucru

- Domnul Pandele Vasile raspunde de respectarea normelor de securitate şi igienă a muncii.

 Ca reprezentant al primarului, de coordonarea şi realizarea acestor acţiuni răspunde domnul Vasile Dumitru- viceprimarul comunei Ion Corvin.

 Prezentul Plan de actiuni sau lucrari de interes local se completeaza cu prevederile legislatiei in vigoare si poate fi modificat prin Hotarare a Consiliului Local Ion Corvin.

 *Ion Corvin: 28 ianuarie 2011*